 **บันทึกข้อความ**

**ส่วนราชการ** โรงพยาบาลส่งเสริมสุขภาพตำบลป่งไฮ

**ที่** บก ๐๒๓๒.๑(๐๕) / **วันที่**  มกราคม ๒๕๖๓

**เรื่อง** ขออนุมัติโครงการดูแลผู้ป่วยที่บ้าน ใกล้บ้านใกล้ใจป่งไฮ ประจำปีงบประมาณ ๒๕๖๓

เรียน สาธารณสุขอำเภอเซกา

**เรื่องเดิม**

 ตามที่ โรงพยาบาลส่งเสริมสุขภาพตำบลป่งไฮ ได้รับอนุมัติแผนปฏิบัติการสาธารณสุข ประจำปีงบประมาณ ๒๕๖๓ ซึ่งสอดคล้องกับประเด็นยุทธศาสตร์พัฒนาสาธารณสุข ๔ ด้าน ของสำนักงานสาธารณสุขจังหวัดบึงกาฬ เป็นไปตามแนวทางกรอบการขับเคลื่อนแผนยุทธศาสตร์พัฒนาสุขภาพปี ๒๕๖๐ - ๒๕๖๕ และการพัฒนาระบบบริการสุขภาพตามสาขา Service Plan ของกระทรวงสาธารณสุข เขตสุขภาพที่ ๘ เป็นการนำนโยบายสู่การปฏิบัติ ให้บรรลุเป้าหมาย นั้น

**ข้อกฎหมาย**

 อาศัยอำนาจตามคำสั่งกระทรวงสาธารณสุข ที่ ๙๑๓๒ / ๒๕๕๕ เรื่องการมอบอำนาจในการอนุมัติ การเดินทางไปราชการ การจัดประชุม การฝึกอบรม การจัดงาน การประชุมระหว่างประเทศและค่าใช้จ่ายต่าง ๆ ข้อ ๒ และข้อ ๒.๑๒

**ข้อพิจารณา**

 โรงพยาบาลส่งเสริมสุขภาพตำบลป่งไฮ ขอส่งโครงการดูแลผู้ป่วยที่บ้าน ใกล้บ้านใกล้ใจป่งไฮ และแผนปฏิบัติงานเยี่ยมบ้านและเวชปฏิบัติครอบครัว ประจำปีงบประมาณ ๒๕๖๓ รองรับแผนปฏิบัติการสาธารณสุข ประจำปีงบประมาณ ๒๕๖๓

 **ข้อเสนอ**

 จึงเรียนมาเพื่อโปรดพิจารณา

(นางวัชรีย์ ศรีนวลใย)

 พยาบาลวิชาชีพชำนาญการ รักษาราชการแทน

ผู้อำนวยการโรงพยาบาลส่งเสริมสุขภาพตำบลป่งไฮ